ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                         Na rokovanie vlády SR
                                                                                                         dňa 1. marca 2006
                                                                                                         K materiálu č. 3381/2006
                                                                                                         K bodu č. 11  

S T A N O V I S K O
k návrhu nariadenia vlády Slovenskej republiky o technických požiadavkách na kryty kolies motorových vozidiel

I

      Návrh nariadenia vlády Slovenskej republiky o technických požiadavkách na kryty kolies motorových vozidiel predkladá minister dopravy, pôšt a telekomunikácií Slovenskej republiky Pavol Prokopovič v novom znení.

II

     Predkladaným návrhom nariadenia vlády sa do právneho poriadku Slovenskej republiky preberá  smernica Rady  78/549/EHS z 12. júna 1978 o aproximácii právnych predpisov členských štátov týkajúcich sa krytov kolies motorových vozidiel v znení smernice Komisie 94/78/ES.

III

       Predmetný návrh  prerokovala  Legislatívna rada vlády Slovenskej republiky na svojom zasadnutí dňa 7. februára 2006 a vláde Slovenskej republiky ho odporučila s ôsmimi pripomienkami schváliť.

      Sekcia vládnej legislatívy Úradu vlády Slovenskej republiky konštatuje, že návrh nariadenia vlády Slovenskej republiky o technických požiadavkách na kryty kolies motorových vozidiel je na rokovanie vlády predložený v novom znení, v ktorom sú všetky pripomienky Legislatívnej rady vlády Slovenskej republiky zapracované.

IV

       Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky o technických požiadavkách na kryty kolies motorových vozidiel v predloženom  znení  s c h v á l i ť.

V Bratislave 21. februára 2006
Vypracoval: Pavel  K a n k a

                                                                             Štefan  G r m a n
                                                                             generálny riaditeľ
                                                                        sekcie vládnej legislatívy